Vitajte na otvorení
najnovšej psej škôlky „Bowserovej búda“
priamo tu v Middletone.
S najmodernejším vybavením a vášňou pre profesionalizmus
sa niet prečo čudovať, že sme najlepšie hodnotení v okrese.
Príďte sa pozrieť, o čom štekáme.
V Bowserovej búde je váš pes v dobrých labkách.
BOWSEROVEJ BÚDA
Nemôžem uveriť, že som dobrovoľníčka v Búde.
Je to splnený sen.
Nie, vážne. Snívalo sa mi o tom.
Búda je vraj jedným
z najväčších ženských podnikov v štáte.
- Vieš to odo mňa. - Hodnoverný zdroj.
Podnik, ktorý sa stará o psy, je pre mňa perfektným miestom pre Týždeň služby.
Možno si jedného dňa otvorím vlastnú Búdu a budem so psami denne.
Viem, že sa tešíš, ale začínaš až o dva dni.
Nevyzlečieš si pred večerou uniformu?
- Čo máme? - Mäsovú omáčku.
Asi sa prezlečiem.
Kamoš, o Lizzie už vieme. Čo robíš na Týždeň služby ty?
Počkaj, toto ho zaujme.
Nie! Už som na konci!
Vysvetľujú, ako sa Lord Koh stal Psím Megavojakom.
- Ale... - Týždeň služby?
Niečo si vyberiem. Sľubujem.
Ale urob to do zajtra. Počul si ma?
Charles.
Charles!
Charles.
- Charles! - Dve tretiny.
Ako prosím?
- Dve tretiny sú viac ako jedna polovica. - Správne.
Ale zlomky neriešime už 15 minút.
Preberáme Týždeň služby, na ktorý si sa nezapísal.
Všimni si ten dôraz na „ne-“.
Môžem to vysvetliť.
Má tá veta pokračovanie?
Môžem za to ja.
Tomu sa ťažko verí, Sammy.
Mali by sme ho vypočuť.
S Charlesom sme v jednom tíme,
ale zabudol som ho zapísať na papier.
Hovoril som, že to môžem vysvetliť.
Tak dobre.
Šteniatka hľadajú domov
„Mopsy“
Lizzie! Prišla si zavčasu.
V podnikaní je zavčasu načas, načas je neskoro,
a neskoro sa neprijíma.
Naučila ma to naša zakladateľka Emma Bowserová.
Toto som doniesla na privítanie.
Vďaka. Vyzerajú skvelo.
To nie! Sú pre psích hostí.
Aby mali niečo domáce, keď sú preč z domova.
Aké pozorné.
Máš povolenie prevádzkovať kuchyňu na komerčné účely?
Nie, iba normálnu kuchyňu.
Ale naša umývačka má dezinfekčnú funkciu.
Tu, bohužiaľ, môžeme podávať iba komerčné maškrty.
Možno to znie extrémne,
ale preto sme v tom, čo robíme, najlepší.
Preto dodržiavam Emmine pravidlá.
Mne o pravidlách hovoriť nemusíte.
Teda, o týchto áno, ale nie o pravidlách všeobecne.
Sú to pravé.
Vyzerá to úplne ako v reklame.
Asi sme našli to správne miesto, kamoš.
- Rozkošný. - Vie o tom, ver mi.
- Ako sa volá? - Gróf Mopslav z Ňufkova.
Ale volám ho Mopsy.
Teší nás, že ste si nás vybrali.
Váš uvítací balíček a príručka.
Ukážem vám to tu.
Netreba. Mal som virtuálnu prehliadku.
Mopsy miluje pozornosť, ale je trochu nezbedník.
Dobre, nehnevaj sa. Ocko sa hneď vráti. Mopšteky.
Dobre. V poriadku.
Ja...
- Vďaka. - Fajn.
Môžem ho dať do búdy.
Páči sa mi tvoj ochotný prístup, ale pravidlá hovoria,
že o psy sa môžu starať iba zamestnanci.
A si tam, srdiečko.
Rozumieš?
Úplne nie, ale nevadí. Je Týždeň služby, tak slúžim.
Len povedzte, čo je treba.
Tento veľký zmätok.
Sammy, hádaj čo? Práve vyšla nová séria Anime Dobrodružstiev.
Zlatovláska!
- Kde je Rufus? - V starkinej izbe.
Nedivím sa mu. Čo to je za zápach?
Náš projekt na Týždeň služby.
Kompostovanie rozkladá organickú hmotu, aby sa dala použiť ako hnojivo.
- Dobre. - Viem, je to úžasné.
A nielen to,
náš kompost darujeme Middletonskej komunitnej záhrade.
- Tak na vec. - Čo tak najprv pozerať a potom pracovať?
Psí Megavojak má nového spoločníka,
Moši Moša, hovoriaci kopček zmrzliny.
Aj ona to chce vidieť.
Vravel som, že nemáme iba uzavretý kompost?
Dal som tomu grády. Urobíme aj vermikompostovanie.
Vermi-čo?
Kompostovanie s pomocou špeciálnych kamošov.
Červíkov?
Nie hocijakých. Dážďoviek hnojných.
Ty, ja a zázraky prírody.
- Bude to skvelé, nie? - Hej, skvelé.
Mopsy? Si to ty?
Ja viem.
Aj ja som tu prvý deň.
- Lizzie. - Prepáčte.
Ja len... Mopsy kňučal a kázal mi to inštinkt.
Viete, s bratom sa o psy staráme.
To je krásne, a vážim si, ako veľmi psy ľúbiš.
- Ale pamätaj, Búda je podnik. - Samozrejme.
A čo sa Mopsyho týka, niektoré psy si zvykajú dlhšie.
Bude v poriadku.
Drž sa pravidiel a budeš skvelá.
Mimochodom, skvelá práca v kôlni.
V tvojom hodnotení vidím 5 hviezdičiek.
Vďaka, Ruth. Nesklamem vás.
Ale ani teba nechcem sklamať.
Môžem ešte jeden?
Niekomu chutí môj tajný recept na tacos.
Zvyšky mäsovej omáčky v tortille?
Šš. Neprezrádzaj.
Celý deň som pracoval so Sammym. Hladujem.
Tak už vieš, že „bez práce nie sú koláče“.
Lizzie, si nejaká smutná. Stalo sa dnes niečo v Búde?
Nie. Nie.
Teda, áno. Bolo toho veľa. Mala som veľa práce.
- Kopec práce. - Cítim, že príde „ale“.
Nevedela som, koľko tam je pravidiel.
Ani ja som nevedel, že Sammy ich toľko bude mať. Výmena?
Ty kompostuj a ja sa budem hrať s psíkmi.
Nehrám sa so psami.
- Je to podnik. - Bol to prvý deň.
Určite si každý užil tie maškrty, čo si doniesla, nie?
Môžeme o tom prestať hovoriť?
Samozrejme.
Päť, štyri, tri...
Len... Je tam šteniatko, Mopsy. Chcel pozornosť, tak som ho zdvihla.
Ale pre dobrovoľníkov je „proti pravidlám“ starať sa o psy.
Ale ty to vieš. Robíš to stále. Povedala si im to?
Charles, nie je to náš dom. Majú vlastné pravidlá.
Verím tomu, že dokážeš dodržať pravidlá a aj pomôcť Mopsymu.
- Ver svojmu inštinktu. - Áno, vždy.
Môj inštinkt vraví „ďalšie tacos“.
Charles, prestaň!
Konečne.
A čo chceš robiť teraz? Ja to viem.
Nie. Myslel som „prestaň tam dávať toľko trávy“.
Asi si nečítal tú jednu stranu s návodom.
Inak by si vedel, že začínaš s tenkou vrstvou trávy
a potom pridáš vrstvu organickej hnedej hmoty.
Potom tráva, potom hnedé. Striedaš to ako lazane.
Lazane znejú dobre.
Dáme si obed a pozrieme si Anime Dobrodružstvá?
- Obed majú tí, čo skončili. - A prestávka?
Tie máš celý deň a si mimo!
Nie som mimo. Ale kompostovanie nie je taká zábava.
Ako to môžeš povedať?
Berieme zvyšky a vyrábame z nich hnojivo, ktoré je také vzácne,
že sa volá „čierne zlato“.
A okrem toho, kompostéry v komunitných záhradách
spájajú ľudí z rôznych častí...
Z ochrany vesmíru som vyhladol.
Neskočíme do tvojho hviezdneho kornútka na vesmírne lazane?
Aj teraz si mimo.
Prepáč. Je ťažké byť nadšený kopou hliny.
Kopou hliny?
Pozri, Charles, ak to nechceš robiť, nerob.
Nie, v pohode. Poďme naspäť do práce.
Ale možno budem celý čas myslieť na Lorda Koha.
Takže toto musí preč. A potom to musíme roztrúsiť.
- Naozaj? - Je mi ľúto.
Cez víkend máme plno.
A rezervácie musia byť vyplnené 48 hodín dopredu.
Musím na poslednú chvíľu odletieť kvôli práci.
Naozaj nemôžete urobiť výnimku?
Musím sa riadiť pravidlami.
Je mi ľúto.
Prepáčte, pán gróf z Ňufkova?
Prosím, volaj ma Maz.
Maz, počula som váš rozhovor a môžem vám pomôcť.
Ty môžeš meniť pravidlá?
Nie, ale s bratom poskytujeme psom prechodný domov.
Máme aj odporúčania.
Radi sa o Mopsyho cez víkend postaráme.
To by ma zachránilo. Ale si si istá?
Ako som povedal, je nezbedník.
Tento miláčik?
Verte mi. Zvládneme to.
Nezvládnem to.
Skúsila som hračky, maškrty, deky.
Vždy, keď ho položím, robí toto.
V Búde to chápem, ale tu nemáš prečo byť smutný, Mopsy.
Ľúbime ťa.
No, teraz vyzerá šťastný.
A teraz nie.
Je to bez prestávky.
Čím som ďalej, tým je hlasnejší.
Kamoš, nemôžem ťa celý víkend nosiť.
Mopsy.
To sú moje úlohy.
Čože?
Pripravený na smenu s Mopsym.
Prišla som na to, prečo stále kňučí.
Mopsy trpí úzkosťou z odlúčenia.
- Nerád je sám. - Mali by sme ho viac hladkať.
To je zdanlivo to najhoršie riešenie.
Ako môže byť hladkanie zlé?
Mopsy mi pripomína teba ako bábätko.
Sama si nevedela zaspať.
Plakala si, dokým s tebou niekto nezostal v izbe.
A čo ste urobili?
Popriala som ti dobrú noc a odišla. Chvíľu si plakala.
Vrátila som sa, uložila ťa a znovu odišla.
Predlžovali sme čas,
kým si nedokázala prespať celú noc.
To sa tu presne píše o Mopsym.
- Trénovali ťa ako psa. - To isté bolo s tebou.
Nuž, psy sú naj.
To je dobrý plán, srdiečko.
Začneme hneď?
Možno až zajtra.
Ako to dnes ide?
Neviem, koľkokrát som vošla a zas vyšla, ale asi to funguje.
Vyzerá pokojný a šťastný.
Taký je už dve hodiny.
Vždy ma ohromí, ako ti to so psami ide.
Dík.
Kiežby si v Búde mysleli to isté.
Sammy.
Zabudol som ti zavolať.
Viem. Musel som robiť aj za teba.
Pomáhal som s Mopsym a stratil som pojem o čase.
- Som spoločník. - Ako to myslíš?
Zaobchádzaš so mnou tak. Robím všetko, čo chceš.
Ale keď chcem niečo robiť ja, zrazu to nie je dôležité.
Ty si Lord Koh a ja kopček zmrzliny.
Neverím, že sa rozčuľuješ pre...
Tak to povedz.
Pre kopu hliny.
Ja som to nepovedal, to ty.
Vieš čo? Zabudni.
Odteraz som ja hlavný hrdina a ty spoločník.
Hlavný hrdina čoho?
Prezentácie. Urobím ju sám.
- Ale čo budem robiť ja? - Neviem.
Pozerať novú sériu Anime Dobrodružstiev?
Dokončil som ju.
Budeš mi chýbať.
Hej.
S Mopsym si odviedla skvelú prácu.
Vyzerá šťastnejší.
Hej, vyzerá omnoho lepšie.
Maz si ho dnes vyzdvihne.
Môžem si ho teraz podržať?
Jasné.
Kiežby si odnaučila kňučať aj Sammyho.
Raz som zabudol prísť na projekt na Týždeň služby.
Teraz je na mňa naštvaný!
Ten projekt, do ktorého ťa vzal ako láskavosť?
Veď hej. Ale mňa kompost nezaujíma.
A aj tak by to robil sám.
Tak prečo z toho robiť vedu?
Lebo preňho je to dôležité rovnako ako pre teba anime.
Anime je omnoho lepšie ako hlina.
Pozri. Sammy sa vždy snaží zaujímať sa o tvoje koníčky.
Prečo preňho nespravíš to isté?
Veď je tvoj naj kamoš.
Pre teba. O chvíľu budem pripravená.
Dobrý. Ako sa má Mopsy?
Lizzie, máš poňatie, čo si spravila?
Hovorila som. Len som trochu trénovala jeho úzkosť z odlúčenia.
Nie pre Mopsyho, pre mňa. Pracujem z domu,
a nikdy som nič neurobil, lebo bol príliš dotieravý.
Preto som ho bral do Búdy.
Obom si nám naozaj zlepšila život!
Skvelé. Teším sa, až vás tam znovu uvidím.
My už do Búdy nejdeme.
- Čože? - Hej, už to nepotrebujeme.
Preňho je oveľa lepšie byť so svojím ocinkom.
Každopádne, Lizzie, my už musíme.
Ešte raz vďaka za všetko.
Naozaj sa vyznáš. Ahoj.
- Znel šťastne. - Ale Ruth bude naštvaná.
Dovidenia, kariéra v Búde.
A dostanem zlé hodnotenie.
- Prečo? - Kvôli mne im odišiel zákazník.
- Hovorila som ti, je to podnik. - Psí podnik.
Týždeň služby má byť o pomoci komunite, nie?
Aj Mopsy je jej súčasťou.
Pomohla si mu. Neznamená to, že si v podnikaní dobrá?
To si nemyslím. Ale vďaka tebe sa cítim trochu lepšie.
Aj ty si to pre mňa párkrát spravila...
Tak, vy dvaja. Ide sa.
Načo máš tie tašky?
Nemôžeme tento týždeň obaja prepadnúť.
A preto, hoci mnoho ľudí vidí kompost iba ako kopu hliny,
niečo, na čo stúpite a nemyslíte na to,
tí múdri poznajú jeho hodnotu ako priateľa zeme a nás všetkých.
Charles, toto je spoločný projekt a ty si neprehovoril.
- Všimni si dôraz... - Vlastne chcem niečo povedať.
Veľa som sa naučil.
Napríklad: kompostovaním sa vracajú živiny do pôdy.
A preto je zelenina taká zdravá.
Okrem toho sťahuje z atmosféry uhlík a pomáha spomaliť klimatickú zmenu.
Možno to neznie vzrušujúco, ale je to dôležité.
A to je super.
A so Sammym sme všetkým doniesli toto.
Je to štartér kompostu s inštrukciami,
takže každý môže byť hrdinom vlastnej záhrady.
Ako si to všetko vedel?
Z tvojho jednostranového návodu.
Naozaj? Čítal si ho?
To je skvelé.
- Je ten papier rozložiteľný? - Neprovokuj.
Lizzie. Na slovíčko.
Môžem najprv niečo povedať?
Mrzí ma, že som nedodržala pravidlá a stratili ste klienta.
- O tom chcem hovoriť. - Na moju obranu,
nerobím to preto, lebo mám rada psy. Robím to, lebo ich milujem.
Vyhľadala som si Emmu Bowserovú. Preto založila podnik.
Jej obľúbený výrok bol: „Robte, čo milujete
a už nikdy nebudete musieť pracovať.“
Hej.
Preto som si otvorila vlastnú Búdu. Aj ja psy milujem.
Ale čo Mopsy a Maz?
Nuž, Maz nám vlastne dal fantastickú recenziu.
Naši zamestnanci sa vraj „úplne prekonali“.
Telefóny zvonia celý deň.
Takže dostanem dobré hodnotenie?
Viac než to. Dostaneš ospravedlnenie.
Za čo?
Za to, že som ťa podcenila.
Sústredila som sa na pravidlá a nevidela som, že vieš o psoch
viac ako veľa dospelých.
Nepomohla si len Mopsymu.
Mne si pomohla zistiť, že to tu chcem trochu zmeniť.
Ahojte, som Ruth z Bowserovej búdy.
Okrem našich trénovaných zamestnancov
tu máme aj komunitu dobrovoľníkov,
ktorí prepožičiavajú svoj dotyk, aby boli vaše psy šťastné a milované.
Príďte k nám. Nie sme len podnik,
sme súčasťou vašej komunity.
PODĽA KNIŽNEJ SÉRIE ELLEN MILESOVEJ
Preklad titulkov: Martina Mydliar